แนวโน้มดัชนีเช้าทรงตัว
นักวิเคราะห์ประเมินดัชนีเช้าวันนี้(16 ธ.ค.)ทรงตัวหรืออ่อนตัวลง จิตวิทยาของหุ้นใหญ่ ADVANC เรื่องการกลับไปจ่ายส่วนแบ่งรายได้ตามเดิมที่ 30% และ PTTEP ยังคงมีความกังวลกดดันอยู่กรณีมอนทาร่า
16 ธ.ค. 2553

นักวิเคราะห์ประเมินดัชนีเช้าวันนี้(16 ธ.ค.)ทรงตัวหรืออ่อนตัวลง จิตวิทยาของหุ้นใหญ่ ADVANC เรื่องการกลับไปจ่ายส่วนแบ่งรายได้ตามเดิมที่ 30% และ PTTEP ยังคงมีความกังวลกดดันอยู่กรณีมอนทาร่า
นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ บล.เคจีไอ กล่ว่า ตลาดหุ้นเช้านี้น่าจะทรงตัวหรืออ่อนตัวลง จิตวิทยาของหุ้นใหญ่ทั้ง ADVANC ไม่ค่อยดีจากเรื่องของกระทรวง ICT ที่มีข้อสรุปผลการประชุมคณะกรรมการมาตรา 22 ให้กลับไปจ่ายค่าส่วนแบ่งรายได้ตามเดิมที่ 30% และ PTTEP เรื่องที่สื่อ Jakarta รายงานข่าวว่าบริษัทพร้อมรับผิดชอบกรณีน้ำมันรั่วแหล่งมอนทาร่า แม้ผู้บริหารปฏิเสธ แต่ก็ยังคงมีความกังวลอยู่ต่อเนื่อง          ขณะที่ภาพโดยรวมตลาดเข้าใกล้ปลายปีนักลงทุนต่างประเทศก็ยังคงชะลอกิจกรรมถึงแม้จะซื้อหรือขายคงอยู่ในปริมาณที่ค่อนข้างน้อย ทำให้หุ้นขนาดกลางที่มีความเกี่ยวข้องกับเรื่องของเลือกตั้งและการเมืองที่มีเสถียรภาพ เช่น กลุ่มรับเหมาฯ ค้าปลีก ยานยนต์ ช่วงนี้มองว่า 3 กลุ่มนี้จะโดดเด่นกว่าตลาด ซึ่ง 3 กลุ่มนี้น่าจะเป็นกลุ่มที่นักลงทุนให้น้ำหนักในช่วงนี้จนถึงไตรมาส 1/54           "ภาพรวมตลาดวันนี้คงจะทรงตัวถึงอ่อนตัวลงได้บ้าง นักวิเคราะเทคนิคมองแนวรับที่ 1,030 แนวต้าน 1,044 จุด ในวันนี้ ขณะที่ตลาดต่างประเทศทรงๆเปิดมาไม่เปลี่ยนแปลงมาก"นายรักพงศ์ กล่าว